Drama Terbaru Lee Joon Gi “Again My Life” Dibuka Dengan Rating No.1
Drama terbaru SBS Again My Life telah membuat tayangan perdana pada 8 April lalu, dan berjaya menunjukkan prestasi yang cukup memberansangkan. Menurut Nielsen Korea (via Soompi), drama lakonan Lee Joon Gi yang dinantikan itu telah memperoleh purata rating 5.8 peratus untuk episod pertama, sekaligus menjadi drama Jumaat-Sabtu yang paling banyak ditonton pada malam semalam. Again My Life adalah drama balas dendam fantasi mengenai seorang pendakwa raya berbakat yang mendapat peluang kedua di mahkamah selepas gagal menjatuhkan individu yang berkuasa. Lee Joon Gi memainkan peranan sebagai Kim Hee Woo, seorang pendakwa raya yang bersemangat yang dibunuh secara tidak adil semasa menyiasat ahli politik yang korup, tetapi secara tidak dijangka mendapat peluang kedua untuk hidup. Sementara itu, drama baharu MBC Tomorrow, yang disiarkan dalam slow waktu yang sama, mengekori di belakang dengan purata rating 5.4 peratus untuk episod ketiga. 